Neural Network Classifier - CodeProject 11,930,231 members (43,123 online)
Cheers Last Visit: 31-Dec-99 19:00 Last Update: 29-Nov-15 13:18Refresh1 Laerskool FD Conradie | Kultuur
Redevoering skep vir leerders die geleentheid om hul standpunt voor ‘n gehoor te stel. Leerders moet hul eie menings en argumente formuleer en met selfvertroue ander mense tot hulle standpunt oorreed.
Deur blootstelling aan redevoering, ontwikkel leerders kreatiewe en logiese denke om hul eie argumente en menings te formuleer, asook om krities te luister en te lees.
Ons neem elke tweede jaar deel aan die Eisteddfod. Leerlinge kan deelneem in die verskeie kategorieë o.a. voordrag, spreekkore, koor, musiek, sang, ens.
Iets waarna almal uitsien is die sangles wat een keer per week vir elke klas aangebied word. Dit is onder andere waar ‘n deel van ons kulturele talente ontdek word.
Onderrig in klavier, blokfluit, kitaar en viool word aangebied. Kwaliteitonderrig word gegee deur ‘n gespesialiseerde musiekonderwyseres. Let wel, onderring van musiek word teen ‘n addisionele fooi aangebied.
Die skool beskik oor ‘n Junior Koor (Gr. 1 – 3) en ‘n Senior Koor (Gr. 4 – 7).
Leerders word gekeur aan die hand van ‘n stemtoets wat alle belangstellendes moet aflê.
Die Koor oefen weekliks en tree graag by spesiale geleenthede op soos bv. Feeste, die Eisteddfod, Opedae, Prysuitdelings en ander gemeenskapverwante aangeleenthede.
Die doel van die Koor is om die sangtalent van leerders te ontgin en te ontwikkel. Aangesien dit ons missie is om leerders holisties te ontwikkel, is die Koor van onskatbare waarde, want dissipline, deursettings-vermoë en uithouvermoë word aangeleer.
Musiek word dikwels die taal van emosie genoem
– Charles O’Connell –
As deel van die Kuns en Kultuur aksie hou Laerskool FD Conradie elke tweede jaar ‘n konsert wat gebasseer word op ‘n deurlopende tema wat verpligtend is vir alle leerders van Gr 1 – 7.
Elke “konsert-jaar” gaan gepaard met groot opgewondenheid en harde werk, tog is dit altyd ‘n genotvolle ervaring vir leerders, opvoeders sowel ouers.
Ons laaste konsert het plaas gevind in 2014 en die tema was “Around the World”. Dit was ‘n reuse sukses, ons leerders was fantasties en die terugvoering nog beter.